b'\n_START_ARTICLE_\nSlavko Dokmanovi\xc4\x87\n_START_PARAGRAPH_\nSlavko Dokmanovi\xc4\x87 (Trpinja, 14. prosinca 1949. - Haag, 29. lipnja 1998.), hrvatski Srbin, predsjednik Skup\xc5\xa1tine Op\xc4\x87ine Vukovar, gradona\xc4\x8delnik za vrijeme okupacije grada i optu\xc5\xbeenik za ratne zlo\xc4\x8dine. Po zanimanju je bio poljoprivredni in\xc5\xbeenjer._NEWLINE_3. travnja 1996. ICTY je podignuo optu\xc5\xbenicu protiv Dokmanovi\xc4\x87a zbog zlo\xc4\x8dina protiv \xc4\x8dovje\xc4\x8dnosti, kr\xc5\xa1enja pravila ili obi\xc4\x8daja ratovanja i te\xc5\xa1ke povrede \xc5\xbdenevske konvencije zbog njegove uloge u masakru na Ov\xc4\x8dari. Uhi\xc4\x87en je od strane snaga UNTAES-a 27. lipnja 1997._NEWLINE_Po\xc4\x8dinio je samoubojstvo vje\xc5\xa1anjem 29. lipnja 1998. godine, mjesec dana prije dono\xc5\xa1enja presude.'